เป็นหนองในเมื่อวานตอน5โมง ต้องหายารักษาที่ไหนคับ
สวัสดีค่ะ หนองในเป็นโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศ เลือดออกจากช่องคลอดผิดปกติ ตกขาวปนเลือดหรือเป็นหนอง มีทั้งชนิดหนองในแท้และหนองในเทียม ซึ่งมักรักษาไปพร้อมๆกัน มาด้วยอาการคล้ายๆกันการรักษาคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมเป็นยารับประทานมาร่วมด้วย เนื่องจากหนองในแท้และหนองในเทียมมักเกิดร่วมกันแนะนำการไปพบแพทย์เพื่อยืนยันการวินิจฉัย เช่นการนำตัวอย่างหนองจากแผลไปตรวจหรือตรวจจากปัสสาวะ ถ้ามีเชื้อจริง ก็ควรได้รับยาฆ่าเชื้อจากแพทย์ และการมีเพศสัมพันธ์ในครั้งต่อๆไปต้องป้องกันด้วยถุงยางอนามัยด้วย